ไฟไหม้โรงงาน AJ กระทบ 2 สายงาน! จนท.เร่งตรวจสอบ-พร้อมกลับมาผลิตใน 1 สัปดาห์
ไฟไหม้โรงงาน AJ กระทบ 2 สายงาน! จนท.เร่งตรวจสอบ-พร้อมกลับมาผลิตใน 1 สัปดาห์
ไฟไหม้โรงงาน AJ กระทบ 2 สายงาน! จนท.เร่งตรวจสอบ-พร้อมกลับมาผลิตใน 1 สัปดาห์
2 ธ.ค. 2562

บริษัท เอ.เจ.พลาสท์ จำกัด (มหาชน) หรือ AJ เปิดเผยว่า เกิดเหตุเพลิงไหม้ภายในโรงงานของบริษัทที่ตั้งอยู่ในนิคมอุตสาหกรรมแหลมฉบัง ช่วงเวลาประมาณ 21.00 น. ของวันที่ 29 พ.ย.62 เหตุเกิด ณ บริเวณอุปกรณ์ประกอบสำหรับสายการผลิต (Utility) อันส่งผลกระทบต่อการผลิตใน 2 สายการผลิตหลัก (จากทั้งหมด 10 สายการผลิตหลัก) ซึ่ง ณ ปัจจุบัน 1 สายการผลิตที่ได้รับผลกระทบนั้นได้กลับมาดำเนินการผลิตตามปกติแล้ว ส่วนอีก 1 สายการผลิต อยู่ในระหว่างทำการเปลี่ยนอุปกรณ์ประกอบ คาดว่าจะกลับมาดำเนินการผลิตตามปกติใน 1 สัปดาห์
ทั้งนี้ บริษัทอยู่ระหว่างตรวจสอบหาสาเหตุเพลิงไหม้ ทั้งนี้ ไม่มีผู้ได้รับบาดเจ็บและไม่มีความเสียหายเกิดขึ้นกับสายการผลิตหลักและอาคารที้ทำการของบริษัทฯ บริษัทฯอยู่ในระหว่างการตรวจสอบความปลอดภัย และประเมินมูลค่าความเสียหาย โดยทางบริษัทได้มีการทำประกันภัยทั้งชนิด ประกันภัยความเสี่ยงภัยทรัพย์สิน และชนิดประกันภัยธุรกิจหยุดชะงักไว้อยู่แล้ว ซึ่งครอบคลุมความเสียหายจากเหตุการณ์ครั้งนี้
 
 
 